[{"text_idx": "#000003", "text": "\"Va\u0308lisilm\" tegi u\u0308levaate Trumpi tagandamisprotsessi meeleoludest"}, {"text_idx": "#000004", "text": "Ameerika U\u0308hendriigid elavad veel paar pa\u0308eva president Donald Trumpi juhtimisel. Vabariiklased otsivad vo\u0303imalust leppimiseks - nii isekeskis kui ka demokraatidega, samas kardavad mitmed, et senati tagandamisprotsess kisub erakonna lo\u0303hki, vahendas \"Va\u0308lisilm\"."}, {"text_idx": "#000005", "text": "Aasta tagasi algas USA senatis president Donald Trumpi tagandamisprotsess, mis lo\u0303ppes veebruari alguses tema o\u0303igeks mo\u0303istmisega. Nu\u0308u\u0308d vo\u0303etakse see teekond uuesti ette. Seekord su\u0308u\u0308distatakse presidenti u\u0308lesto\u0303usule o\u0303hutamises."}, {"text_idx": "#000006", "text": "USA esindajatekoja demokraatide liidri Nancy Pelosi so\u0303nul ei olnud ma\u0308ssulised Trumpi silmis vabaduse vaenlased, vaid vahend eesma\u0308rgi saavutamiseks. \"See eesma\u0308rk oli vo\u0303imu ku\u0308lge klammerdumine, kodanike soovi eiramine, terava ja verise kokkupo\u0303rkeni jo\u0303udmine ligi kaks ja pool sajandit kestnud demokraatias. See ei ole teoreetiline ega erakondlikust kuuluvusest motiveeritud,\" so\u0303nas ta."}, {"text_idx": "#000007", "text": "USA esindajatekoja liikme, vabariiklase Jim Jordani so\u0303nul on tagandamine olnud demokraatide kinnisidee. \"Nad ru\u0308ndasid teda juba enne esimeste valimiste vo\u0303itmist, enne kui ta 2016. aastal vo\u0303itis. Nad ru\u0308ndasid teda sel suvel, kui algatasid oma uurimise. See on hirmutav, kuhu liigume, sest see on midagi enamat, kui USA presidendi tagandamine. See on presidendi ja nende inimeste tu\u0308histamine, kellega teie ei no\u0303ustu.\""}, {"text_idx": "#000008", "text": "Trumpist sai esimene USA president, kes on esindajatekojas kaks korda tagandatud, kuid sellest veelgi ta\u0308helepanuva\u0308a\u0308rsem on, et senati kohtuprotsess algab alles pa\u0308rast seda, kui ta on juba ametist lahkunud. Demokraadid ro\u0303hutavad, et see ei ole oluline, sest nende hinnangul pani president ametis olles toime kuriteo ja peab selle eest vastutama."}, {"text_idx": "#000009", "text": "\"Praeguses olukorras on u\u0308heks tagandamise eesma\u0308rgiks kindlustada, et Donald Trump ei saa enam kunagi riigiametisse kandideerida ja presidendiameti poole pu\u0308u\u0308elda,\" so\u0303nas USA esindajatekoja liige, demokraat Joaquin Castro."}, {"text_idx": "#000010", "text": "Vabariiklasest senaatori Lindsey Grahami so\u0303nul on tagandamine poliitiline protsess ja kui president on to\u0303epoolest seadust rikkunud, siis sellega peaksid tegelema teised asutused."}, {"text_idx": "#000011", "text": "\"Esindajatekojas toimus tagandamine o\u0308o\u0308pa\u0308evaga, ilma tunnistajate, advokaatide ja kuulamisteta. Milline saab olema kohtumo\u0303istmine senatis? Mida aitab see, kui tagandame president Trumpi pa\u0308rast tema ametist lahkumist? See on po\u0303hiseadusevastane ru\u0308nnak presidendiameti vastu. See lo\u0303hestab riiki. See o\u0303hutab va\u0308givalda,\" ra\u0308a\u0308kis Graham."}, {"text_idx": "#000012", "text": "Po\u0303hiseadus on ametist lahkunud presidendi tagandamise osas a\u0308hmane ja ka o\u0303iguseksperdid eriarvamusel."}, {"text_idx": "#000013", "text": "Rice'i U\u0308likooli ajalooprofessori Douglas Brinkley arvates vo\u0303ib seda teha, kuid samas tuletab ta meelde, et isegi kui Trump mo\u0303istetakse senatis su\u0308u\u0308di, siis see ei ta\u0308henda automaatselt, et ta ei saa enam riigiametis to\u0308o\u0308tada. \"Ko\u0303igepealt peab u\u0308lesto\u0303usule o\u0303hutamise su\u0308u\u0308distusakt saama USA senatis kahekolmandikulise toetuse ja kui nii la\u0308heb, siis tuleb teine ha\u0308a\u0308letus, mis keelaks tal igaveseks Ameerika valitsuses to\u0308o\u0308tamise. See vajab vaid lihtha\u0308a\u0308lteenamust,\" ra\u0308a\u0308kis ta."}, {"text_idx": "#000014", "text": "Vaatamata sellele, et mo\u0303ned vabariiklased soovivad ennast ja kogu erakonda Trumpist eraldada, on a\u0308a\u0308rmiselt va\u0308heto\u0303ena\u0308oline, et ta senatis su\u0308u\u0308di mo\u0303istetakse."}, {"text_idx": "#000015", "text": "Senati vabariiklaste juht Mitch McConnell on o\u0308elnud, et ta veel ei tea, kuidas ha\u0308a\u0308letab. Nii mo\u0303nedki vabariiklased on aga mures, et senati tagandamisprotsess kisub erakonna lo\u0303hki."}, {"text_idx": "#000016", "text": "Senaator Grahami so\u0303nul tuleks vabariiklastel ja\u0308a\u0308da kindlaks mo\u0303ttele, et tagandamised mo\u0303juvad sellele ametile ja sellega kaasa minemine ta\u0308hendab oma erakonna ha\u0308vitamist."}, {"text_idx": "#000017", "text": "Samuti on o\u0303hus ku\u0308simus kui palju ja kas u\u0308ldse mo\u0303jutab tagandamine president Donald Trumpi edasisi plaane."}, {"text_idx": "#000018", "text": "USA senati spiiker Mitch McConnel ei toeta u\u0308lemkoja kodukorra muutmist"}, {"text_idx": "#000022", "text": "Trump plaanib armu anda va\u0308hemalt sajale inimesele"}, {"text_idx": "#000027", "text": "Veljo Konnimois: ekspordile aitaks kaasa ministrite mu\u0308u\u0308gito\u0308o\u0308"}, {"text_idx": "#000028", "text": "Zelenski nimetas jalgpallikoondise legendi S\u030cevts\u030cenko oma no\u0303ustajaks"}, {"text_idx": "#000029", "text": "Renoveeritud Tallinna linnateatri avamine lu\u0308kkub 2025. aastasse"}, {"text_idx": "#000031", "text": "Ilves: ma ei na\u0308e peakonsulaatide sulgemist USA-s nii suure trago\u0308o\u0308diana"}, {"text_idx": "#000032", "text": "Tsahkna: konsulaatide sulgemise to\u0303ttu ei kannata a\u0308ridiplomaatia"}, {"text_idx": "#000033", "text": "Loe katkendit Dominique Fortier' jutustusest \"Paberlinnad\""}, {"text_idx": "#000034", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000037", "text": "Kallase abikaasa no\u0303udis kriitikult va\u0308lja 1500 eurot kahjutasu"}, {"text_idx": "#000041", "text": "Valitsus tahab ko\u0303igile ettevo\u0303tjatele panna e-arvekohustuse"}, {"text_idx": "#000044", "text": "Kallas BBC-le: muidugi olen kaalunud tagasiastumist"}, {"text_idx": "#000046", "text": "Kas Ta\u0308nak kordab nelja aasta tagust edu?"}, {"text_idx": "#000048", "text": "Va\u0308ljasuremisohus olev lendorav vajab ja\u0308tkuvalt kaitset"}, {"text_idx": "#000051", "text": "Tarrvi Laamann: selleks, et midagi teha, peab olema hea tuju"}, {"text_idx": "#000053", "text": "Yasmyn andis va\u0308lja kolmanda albumi \"Round III\""}, {"text_idx": "#000056", "text": "Venemaa soovib uuesti u\u0308hineda U\u0308RO inimo\u0303iguste no\u0303ukoguga"}, {"text_idx": "#000058", "text": "Riigikogu asub arutama vaenuko\u0303ne eelno\u0303u"}, {"text_idx": "#000062", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]